ОҚО Араб Әмірлігіне ет экспорттауды бастады
"ОҚО Араб Әмірлігіне ет экспорттауды бастады" | "https://abai.kz/post/44799"
TITLE: ОҚО Араб Әмірлігіне ет экспорттауды бастады
URL: https://abai.kz/post/44799
META: "ОҚО Араб Әмірлігіне ет экспорттауды бастады" | "https://abai.kz/post/44799"
DATE: 13.06.2016
AUTHOR(s): Абай-Ақпарат
TOTAL WORDS: 102
TEXT: Оңтүстік Қазақстан облысы еліміздің өңірлері арасынан бірінші болып Біріккен Араб Әмірлігіне ет экспорттауды бастады деп хабарлайды ОҚО әкімінің баспасөз қызметі. Таяуда Шымкент халықаралық әуежайынан 1 мың бас уақ мал Фуджейра (БАӘ) қаласына жеткізілді. Облыстық ауыл шаруашылығы басқармасының қолдауымен ұйымдастырылған жұмыстардың экспорттаушысы «Қайып ата» компаниясы болып табылды. Айта кетерлігі, Біріккен Араб Әмірлігіне етті экспорттау бойынша келіссөздер 5 айдан астам уақыт ішінде жүргізілді. Келісімшарт аясында осы жылдың тамыз айына дейін жергілікті кәсіпкерлер БАӘ-ге 60 мың бас уақ мал жеткізетін болады. Сонымен қатар, осы бағыттағы келіссөздер Сауд Арабиясы, Иран және Ирак мемлекеттерімен де жүргізілуде. Жыл соңына дейін 1,5 мың тонна етті экспортқа жөнелту жоспарланған. Абай-ақпарат
